رسول‌رضا ۱9۱0ـجی ایل مایین ۱9ـدا گؤی‌چای شهرینده دونیایا گلمیش،۱98۱ـجی ایل آوریلین ۱ـده باکیدا وفات ائتمیشدیر. ممدخانلیلار نسلیندندیر. سوی‌آدلاری اولو باباسی، چینی و بیر پارا کندلرین مولکه‌داری ممدیار اوْغلو ممدخانلا باغلیدیر. بایات بویوندان، شه‌سئون تایفاسیندان اوْلان ممدخان ۱9ـجو عصرین اورتالاریندا روس عسگرلری ایله توققوشماسیندان سوْنرا زیندانا آتیلیر و اورادا زهرلنه‌رک اؤلدورولور. ممدخانین نتیجه‌سی رسولون آتاسی ابراهیم ممدخانلی گؤیچادا میرزه‌لیک ائدر و تیجارتله مشغول اولارمیش. ۱9۱5ـجی ایلده باکیدا وفات ائتمیش و چمبرهکندده دفن ائدیلمیشدیر.